Tontut vakoilevat ja joulupukilla on taikavoimia
Tontut vakoilevat, tietävät sisarukset Lilli ja Hilla Ylikojola. Kumpikin on ollut kiltisti, mutta kaikista kiltein on ollut Köpi-koira.
Oletko nähnyt tonttuja?
Lilli: Olen. Tonttuvaelluksella. Siellä oli ne tontut.
Hilla: Näin jouluvaelluksella tonttuja. Ne teki lahjapaketteja ja yksi oli hyppymäessä ja lopuksi sai riisipuuroa.
Mitä tontut tekevät?
Lilli: Lahjoja ja leluja. Ja ne vakoilee lapsia niin, ettei ne lapset näe.
Hilla: Ne tekee lahjoja ja paketoi niitä. Ja käy ikkunoiden takana kuuntelemassa lapsia.
Miksi tontut näkevät joka paikkaan?
Lilli: Siksi koska niillä on silmät.
Hilla: Koska niillä on kiikarit.
Miksi kaikkia kalenterin luukkuja ei saa avata heti?
Lilli: Joulupukki ei tule sitten oikeana päivänä.
Hilla: Että ei tuu paha mieli, kun itsellä ei ole enää mitään ja muilla on.
Oletko ollut kiltisti?
Lilli: Olen. En ole ärsyttänyt isosiskoa.
Hilla: Olen. Auttanut äitiä ja pikkusiskoa.
Kuka on ollut teidän perheen kiltein?
Lilli: Minä. Teen kaikkeja kilttejä juttuja.
Hilla: Köpi, se on meidän koira. Kirjoitin Köpille oman lahjatoivekirjeen. Siinä luki, että uusi pallo, frisbee ja herkkuja.
Mitä olet toivonut joululahjaksi?
Lilli: Kynsilakkastudion. Ja jättiläispehmonallen.
Hilla: Mikroskoopin ja ison
pehmolelun.
Miksi aikuiset saavat vähemmän lahjoja kuin lapset?
Lilli: Siksi koska ne on liian isoja.
Hilla: Koska aikuiset ei tarvi niin paljoa.
Miksi jouluna ei saa tapella?
Lilli: Sitten Joulupukki ei anna lahjoja.
Hilla: Muuten Joulupukki ei tuo lahjoja, kun tontut kertoo Joulupukille.
Miksi jouluna siivotaan?
Lilli: Siksi koska pitää ollla siistiä, Joulupukki ei tykkää jos on sotkua.
Hilla: Että Joulupukin ei tarvi tulla sotkuiseen kotiin.
Miten Joulupukki ehtii joka paikkaan?
Lilli: Koska sillä on reki.
Hilla: Reellä ja supernopealla autolla ja taikavoimilla.
Mikä olisi hyvä lahja Joulupukille?
Lilli: Uusi reki.
Hilla: Uusi lakki tai poro.